4. ΝΟΜΟΣ υπ΄ αριθ. 2227 της 4/4 Οκτ. 1952 (ΦΕΚ Α΄ 276) Περί εισαγωγής εις τας Σχολάς Τεχνιτών των τριών κλάδων Ενόπλων Δυνάμεων και την Σχολήν Ναυτοπαίδων Β.Ν. αριθμού υποψηφίων εκ των τροφίμων παιδοπόλεων εράνου Α.Μ. Βασιλίσσης και άλλων τινών διατάξεων. Άρθρ.1.-1.Εις τας λειτουργούσας ήδη Σχολάς τεχνιτών των τριών Κλάδων Ενόπλων Δυνάμεων, την Σχολήν Ναυτοπαίδων του Βασ. Ναυτικού, εις τας τυχόν συσταθησομένας Σχολάς Τεχνιτών εις τους Κλάδους Ενόπλων Δυνάμεων, προσλαμβάνεται καθ΄ εκάστην εισαγωγήν υποχρεωτικώς ποσοστόν επί του αριθμού των εισαχθησομένων, εκ των εις τας παιδοπόλεις του εράνου Α.Μ. Βασιλίσσης ενδιαιτομένων και εχόντων τα υπό του κανονισμού εκάστης Σχολής προσόντα και βάσει των όρων και υποχρεώσεων των αυτών περί των Σχολών κανονισμών. 2.Το ποσοστόν καθ΄ εκαστην εισαγωγήν και δι΄ εκάστην Σχολήν των Κλάδων Ενόπλων Δυνάμεων καθορίζεται δι΄ αποφάσεως του επί της Εθνικής Αμύνης Υπουργού, δεν δύναται δε τούτο να είναι έλασσον του 20% ή μείζον του 50%. 3.Δια Β.Δ/των εκδιδομένων προτάσει του Υπουργού Εθνικής Αμύνης, καθορισθήσονται τα των δικαιολογητικών των υποψηφίων προς εισαγωγήν εις τας ανωτέρω Σχολάς, τα της αναπληρώσεως των ελλειπόντων τοιούτων, ως και πάσα ετέρα λεπτομέρεια δια την εφαρμογήν του παρόντος. Άρθρ.2.-(Προσωρινής ισχύος). Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 